CELEX: 62016TN0632
Language: lv
Date: 2016-09-02 00:00:00
Title: Lieta T-632/16: Prasība, kas celta 2016. gada 2. septembrī – Haeberlen/ENISA

7.11.2016   
            
            
               LV
            
            
               Eiropas Savienības Oficiālais Vēstnesis
            
            
               C 410/22
            
         Prasība, kas celta 2016. gada 2. septembrī – Haeberlen/ENISA
   
   (Lieta T-632/16)
   (2016/C 410/31)
   Tiesvedības valoda – franču
   
      Lietas dalībnieki
   
   
      Prasītājs: Thomas Haeberlen (Swisttal, Vācija) (pārstāvji – L. Levi un A. Tymen, advokāti)
   
      Atbildētāja: Eiropas Tīklu un informācijas drošības aģentūra
   
      Prasītāja prasījumi:
   
   
               —
            
            
               atzīt šo prasību par pieņemamu un pamatotu
            
         un līdz ar to
   
               —
            
            
               atcelt 2015. gada 21. oktobra lēmumu;
            
         
               —
            
            
               ciktāl nepieciešams, atcelt 2016. gada 20. maija lēmumu, kas tika saņemts 2016. gada 23. maijā un ar kuru tika noraidīta sūdzība;
            
         
               —
            
            
               piespriest atlīdzināt prasītājam nodarīto morālo kaitējumu EUR 3 000 apmērā;
            
         
               —
            
            
               piespriest atbildētājai atlīdzināt visus tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza divus pamatus.
   
               1.
            
            
               Ar pirmo pamatu tiek apgalvots Eiropas Parlamenta un Padomes 2014. gada 16. aprīļa Regulas (ES) Nr. 422/2014, ar ko no 2011. gada 1. jūlija koriģē Eiropas Savienības ierēdņu un pārējo darbinieku atalgojumu un pensijas, kā arī korekcijas koeficientus, kurus piemēro šim atalgojumam un pensijām (OV 2014, L 129, 5. lpp.), un Eiropas Parlamenta un Padomes 2014. gada 16. aprīļa Regulas (ES) Nr. 423/2014, ar ko no 2012. gada 1. jūlija koriģē Eiropas Savienības ierēdņu un pārējo darbinieku atalgojumu un pensijas, kā arī korekcijas koeficientus, kurus piemēro šim atalgojumam un pensijām (OV 2014, L 129, 12. lpp.) (turpmāk tekstā – “apstrīdētās regulas”) prettiesiskums. Jo īpaši, pieņemot apstrīdētās regulas, tika pieļauti vairāki pārkāpumi, tostarp būtisku procedūras noteikumu pārkāpums, pienākuma norādīt pamatojuma neizpilde, Civildienesta noteikumu, kas bija piemērojami pirms Eiropas Parlamenta un Padomes 2013. gada 22. oktobra Regulas (ES, Euratom), ar ko groza Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību (OV 2013, L 287, 15. lpp.), spēkā stāšanās, XI pielikuma 10. panta pārkāpums, Civildienesta noteikumu 10., 11. un 65. panta pārkāpums, iegūto tiesību un samērīguma principu pārkāpums, tiesiskās paļāvības aizsardzības principa pārkāpums, kā arī sociālā dialoga noteikumu pārkāpums.
            
         
               2.
            
            
               Ar otro pamatu tiek apgalvots, ka esot ticis pieļauts labas pārvaldības principa pārkāpums un pienākuma norādīt pamatojumu un pienākuma ņemt vērā ierēdņu intereses neizpilde.